**Tervarit** on vuonna 1994 perustettu oululainen jalkapallo- ja futsalseura, jonka edustusjoukkue pelaa maan toiseksi korkeimmalla sarjatasolla Futsal Ykkösessä kaudella 2022-2023. Tervareiden kotikenttänä toimii Ouluhalli. 

Tervareilla on ollut merkittävä rooli suomalaisessa futsalissa ja Futsal-liigassa. Seura on ollut mukana futsal-liigassa yhteensä 18 kautta liigan 20-vuotisessa historiasta (poikkeuksena Ykkösessä vietetyt kaudet 2017-2018 ja 2019-2020). Tervarit on yhä futsal-liigan maratontaulukossa viidentenä 451 pisteellään ja yli tuhannella tehdyllä maalillaan. Tervarit ovat voittaneet yhden hopeamitalin (kaudella 2013-2014) sekä kolme pronssimitalia. 

Seuralla on ollut merkittävä rooli myös oululaisessa jalkapallossa. Vuonna 2002 talousvaikeuksiin ajautunut Tervarit olivat mukana perustamassa AC Oulua, joka myös peri Tervareiden paikan Ykkösessä. Tällä hetkellä Tervareiden jalkapallo-toiminta keskittyy vain junioreihin.

Joukkue kaudella 2019-2020
--------------------------

Pääsarjasta karsiutumiseen päättyneen kauden 2018-2019 jälkeen Tervarit ovat uudistuneet huomattavasti. Merkittävimmät lähtijät olivat päävalmentaja Jani Paananen (Örebro FC, Ruotsi), Juho Väinälä (Kampuksen Dynamo), Taneli Kohonen (Örebro FC, Ruotsi) ja uransa lopettanut seuraikoni, 17 kauden veteraani Heikki Halmet.

| Tervareiden sopimuspelaajat
2019-2020 |
| --- |
| **Maalivahdit** |
| 1 | Matti Sivonen |  | 12 | Joonas Lehtola |
| 12 | Juho Keskinen |  |
| **Kenttäpelaajat** |
| 2 | Henri Seppälä |  | 17 | Kaapo Lepojärvi |
| 4 | Aki Vähäsöyrinki | 18 | Eero Kaisto |
| 5 | Toni Kaikkonen | 20 | Paavo Jokinen |
| 6 | Jere Moilanen | 21 | Justus Koivukangas |
| 7 | Taneli Kohonen | 21 | Heikki Halmet |
| 7 | Matias Juntunen | 23 | Samu Himanka |
| 8 | Ville Niskala | 23 | Antti Wiik |
| 9 | Arttu Niemelä | 27 | Iiro Vandell **C** |
| 11 | Henri Seppälä | 29 | Santeri Kohonen |
| 14 | Jani Kokkila |  |

Päävalmentajana toimii Ville Hirvelä, apunaan Riku Haataja ja Pauli Leviäkangas. Huoltaja Ari Lämsä. Joukkueenjohtaja Marko Halmekangas ja manageri Jussi Törmä.

  


| Lähtijät |
| --- |
| **#** | **Pelaaja** | **Siirtyi** |
| 1 | Mikko Ananin | Akaa Futsal |
| 7 | Juho Väinälä | Kampuksen Dynamo |
| 6 | Dritan Stafsula | *pohtii uransa jatkoa* |
| 10 | Adrian Ridzvani | *pohtii uransa jatkoa* |
| 11 | Taneli Kohonen | Örebro FC (SWE) |
| 15 | Di Tullio Campos Silva Marcos | *pohtii uransa jatkoa* |
| 21 | Heikki Halmet | lopetti |
| 23 | Teemu Mattila | FC OPA |
| 2 | Niko Junkkari, | FC OPA |
| **Seuraavien pelaajien tilanteesta ei ole tietoa:**
Mikko Suomela, Niko Isola. |

Aiemmat kaudet Futsalissa
-------------------------

Kaudella 2016-2017 Tervarit putosi ensimmäistä kertaa seurahistoriassaan pääsarjatasolta. Yhden Futsal Ykkösessä vietetyn vuoden jälkeen tehtiin paluu liigaparketeille kaudeksi 2018-2019 mutta palasi myös yhtä nopeasti takaisin divariin kauden päätteeksi.

| Kausi | Sarjataso | Sijoitus 
runkosarjassa | Pudotuspelit | Huomioita |
| --- | --- | --- | --- | --- |
| 2020-2021 | Futsal Ykkönen | *Kausi alkaa 14.10.2020* |
| \* 2019-2020 | Futsal Ykkönen | *6.* | - |  |
| 2018-2019 | Futsal Liiga | 12 | - | Tippui suoraan Ykköseen  |
| 2017-2018 | Futsal Ykkönen | 1. | - | Nousi suoraan Liigaan  |
| 2016-2017 | Futsal Liiga | 12. | - | Tippui suoraan Ykköseen  |
| 2015-2016 | Futsal Liiga | 7. | Puolivälierät: Tappio SoVo otteluvoitoin 2-1  |  |
| 2014-2015 | Futsal Liiga | 5. | Puolivälierät: Tappio Sievi FS otteluvoitoin 2-1  |  |
| 2013-2014 | Futsal Liiga | 5. | Puolivälierät: Voitti KaDyn 2-1. 
Välierät: Voitti Sievin 3-1. 
Hävisi finaalisarjan Ilvekselle 3-0.  | **Hopeaa!** |
| 2012-2013 | Futsal Liiga | 9. |  |  |
| 2011-2012 | Futsal Liiga | 6. | Puolivälierät: voitti GFT:n otteluvoitoin 2-1.
Välierät: hävisi Ilvekselle otteluvoiton 2-0. 
Voitto Sievistä pronssiottelussa!  | **Pronssia!**  |
| 2010-2011 | Futsal Liiga | 3. | Puolivälierävoitto KTP:sta otteluvoitoin 2-1.
Välierätappio Ilvekselle otteluvoiton 2-0.
Tappio pronssipelissä GFT:lle.  |  |

\* = Kausi keskeytettiin 16.3.2020 koronapandemian johdosta, kun runkosarjasta oli pelaamatta viimeinen kierros .

Seuran historiaa
----------------

Tervarit perustettiin marraskuussa 1994, kun oululainen jalkapallo oli alennustilassa. Seuran perustajajäseniä olivat Jussi Törmä, joka toimii seurassa aktiivisesti edelleen muun muassa futsaljoukkueen managerina ja toisena valmentajana, Tarmo Kouva sekä nykyisin AC Oulussa kakkosvalmentajana toimiva Tapio Haapaniemi. Seura aloitti pelinsä 5. divisioonasta, joka oli tuolloin alin mahdollinen sarjataso Oulun piirissä. Tervarit pelasi historiansa ensimmäisen harjoitusottelunsa 4.2.1995 Kemin Junkohallissa. Ottelun vastustaja oli Ruotsin neljännen divisioonan Gammelstad, joka kaatui 3-1 Ouluhallilta mukaan kerätyillä pelaajilla. Ottelussa Tervareita edustivat Mikko Väänänen, Marko Mäenpää, Pasi Partanen, Tarmo Kouva, Jarmo Kälkäjä, Mikko Pietilä, Juha Bergström, Vesa Kiljunen, Sami Kolamo, vaihdossa Kimmo Hurtig. Kuitenkin sarjatason varmistuttua viidenneksi divisioonaksi joukkueesta kaikkosivat lähes kaikki edellä mainitut pelaajat. Tervarit onnistuivat kuitenkin keräämään 22 ottelustaan 66 pistettä voittaen kaikki ottelunsa maalierolla 186-18 kasattuaan sarjatasoon nähden suhteellisen vakuuttavan joukkueen. Nousua pystyttiin juhlimaan jo hyvissä ajoin ennen sarjakauden loppua. Joukkueen ja sarjan maalikuninkaana juhli Sami Kolamo 36 osumallaan, häntä säestivät hienosti Jyri Erkkilä (21 maalia) ja Jukka Huttula (17 maalia).

Neloseen noustuaan Tervarit jatkoi siitä, mihin oli Vitosessa. Se pelasi 18 ottelua voittaen niistä kaikki ja keräten 54 pistettä. Uusina hahmoina seurassa näkyivät pelaajavalmentajat Ari Härkönen sekä Ilkka Matila. Näkyvät ja tunnetut valmentajat toivat seuraan myös kovia pelimiehiä. Muun muassa Kai Savolainen, Pasi Moilanen ja Pekka Männistö osallistuivat seuran nousuhuumaan.

Kolmosdivisioonassa Tervarit koki ensimmäisen sarjapelitappionsa historiansa aikana, kun Tervarit kävi Raahessa häviämässä toisen sarjakierroksen ottelun FC Raahelle numeroin 1-0. Myös toinen tappio tuli saman kauden aikana, kun nousun jo varmistuttua ryhmä kävi häviämässä Pudasjärvellä Kurenpoikien joukkueelle 5-3. Joukkue pelasi kauden aikana myös viisi tasapeliä, mutta voittojakin kertyi muhkeat 14 kappaletta. Joukkue voitti myös Suomen Cupin "pikkufinaalin", jossa Kakkosen ja Kolmosen parhaiten Cupissa menestyneet joukkueet kohtaavat. Joukkue koki myös suuria muutoksia. Joukkueessa nähtiin kauden aikana useita uusia pelaajia, kun Jarmo Köykkä, Tuomo Pasanen, Mika Sulkala, Raimo Autti, Juha Bergström, Jukka Kuusisto, Mika Myllylä, Juha Mensonen, Tapio Kesälahti sekä paluumuuttaja Marko Määttä liittyivät kaikki vahvistamaan Tervarien nousujohteista joukkuetta.

Kakkosessa tulikin jo pieni pysähdys, kun kaudella 1998 kolmen peräkkäisen nousun jälkeen päädyttiin kolmanteen sijaan Kuopion Palloseuran noustessa Ykköseen. Joukkueessa pelasi muun muassa pitkän uran liigajalkapalloilijana tehnyt, nyttemmin jo edesmennyt Ari Tegelberg. Tervarit voittivat pelaamistaan 22 ottelusta 12, pelasivat 6 kertaa tasan ja hävisivät ainoastaan 4 ottelua, kun taas nousun saavuttanut KuPS hävisi 5 kertaa.Kaudella 1999 Tervarit saivat riveihinsä Suomen Kakkosen historian nimekkäimpiä pelaajia, sillä muun muassa Saksan MM-lopputurnauksessa kesällä 2006 esiintynyt trinidadtobagolainen Brent Sancho edusti Tervareita kauden mittaan. Joukkueessa esiintyivät myös nykyisin Viikingeissä pelaava Mikko Rahkamaa, pitkän uran pohjois-suomalaisen jalkapallon eteen tehnyt Valeri Reshetnev, nykyisin Sloveniassa pelaavat ex-AC Oulu pelaaja, Dritan Stafsula, Antti Pehkonen sekä AC Oulun liiganousuun siivittänyt Vesa Järvitalo. Tervarit voitti pelaamastaan 22 ottelusta 14 ja hävisi ainoastaan 2 ottelua. Sarjan ainoa tappioton joukkue oli OLS, joka ei pystynyt saavuttamaan nousua 1. divisioonaan karsintojen kautta.

Vuosituhannen vaihteessa Tervarit pelasi joka kesä Britteinsaarten huippujoukkueita vastaan. Oulussa kävivät muun muassa Leeds United, Tottenham Hotspur ja Charlton Athletic. Tervarit nousi lopulta Ykköseen ja pelasi siellä muutaman kauden. Menestys oli kohtalaista sarjan keskivaiheilla. Joukkueen tähtipelaajat olivat Juho Mäkelä ja Otto Fredrikson. Talousvaikeudet katkaisivat kuitenkin Oulun jalkapalloilun uuden nousun, ja seura päätyi konkurssiin. AC Oulu, joka nykyään pelaa Veikkausliigaa, sai Ykkösen sarjapaikan Tervareilta vuonna 2002. Tervarit pystyi kuitenkin jatkamaan Kakkosessa, sillä kakkosjoukkue oli nousut juuri kyseiselle sarjaportaalle. Kauden 2005 päätteeksi Tervarit hävisi kaksiosaisen putoamiskarsinnan Lapuan Virkiälle.

Tervarit voitti Kolmosen pohjoisimman lohkon pelaajavalmentajansa Tuomo Haaralan johdolla kaudella 2012 ja palasi takaisin Vakiokupongeille Kakkosen pohjoislohkossa. Joukkueen riveissä nousuun johtaneelle kaudella pelasi useita ylemmillä sarjatasoilla meritoituneita pelaajia, joista mainittakoon muun muassa Jukka Puurunen, Adrian Rizvani, Teemu Pähtilä, Eetu Uusitalo, Toni Koskinen ja Petteri Palosaari.

Kansainväliset vieraat
----------------------

* 1996 Ipswich Town
* 1997 Crystal Palace
* 1999 Leeds United
* 2000 Tottenham Hotspur
* 2001 Charlton Athletic
* 2002 Hibernian
* 2003 Wimbledon FC
* 2013 Notts County FC

Entisiä pelaajia
----------------

* Ari Tegelberg
* Juho Mäkelä (jalkapalloilija)
* Otto Fredrikson
* Jani Kauppila
* Brent Sancho
* Raphael Edereho
* (Okeke Martins)

Lähteet
-------

1. ↑  Tervarit - Uutisarkisto *www.tervarit.fi*. Viitattu 11.10.2019.
2. ↑  Tervarit - Uutisarkisto *www.tervarit.fi*. Viitattu 11.10.2019.
3. ↑  Juho Väinälä: "Muuntautumiskykyinen Tervarit tämän kauden musta hevonen" *www.palloliitto.fi*. Viitattu 25.11.2018.
4. ↑  Maratontaulukko *www.palloliitto.fi*.  Arkistoitu 18.1.2020. Viitattu 11.10.2019.
5. ↑  Tervarit - Uutisarkisto *www.tervarit.fi*. Viitattu 11.10.2019.
6. ↑  Tervarit - Uutisarkisto *www.tervarit.fi*. Viitattu 11.10.2019.
7. ↑  Tervarit - Uutisarkisto *www.tervarit.fi*. Viitattu 11.10.2019.
8. ↑  Tervarit - Uutisarkisto *www.tervarit.fi*. Viitattu 11.10.2019.
9. ↑  2018-2019 futsal valtakunnallinen *www.palloliitto.fi*.  Arkistoitu 27.3.2019. Viitattu 9.10.2019.
10. ↑  2017-2018 futsal valtakunnallinen *www.palloliitto.fi*.  Arkistoitu 18.1.2020. Viitattu 9.10.2019.
11. ↑  2016-2017 futsal valtakunnallinen *www.palloliitto.fi*.  Arkistoitu 18.2.2019. Viitattu 9.10.2019.
12. ↑  Tervarit - Uutisarkisto *www.tervarit.fi*. Viitattu 9.10.2019.
13. ↑  2015-2016 futsal valtakunnallinen *www.palloliitto.fi*.  Arkistoitu 22.3.2019. Viitattu 9.10.2019.
14. ↑  Tervarit - Uutisarkisto *www.tervarit.fi*. Viitattu 9.10.2019.
15. ↑  2014-2015 futsal valtakunnallinen *www.palloliitto.fi*.  Arkistoitu 18.1.2020. Viitattu 9.10.2019.
16. ↑  Tervarit - Uutisarkisto *www.tervarit.fi*. Viitattu 9.10.2019.
17. ↑  Tervarit - Uutisarkisto *www.tervarit.fi*. Viitattu 9.10.2019.
18. ↑  Tervarit - Uutisarkisto *www.tervarit.fi*. Viitattu 9.10.2019.
19. ↑  Tervarit - Uutisarkisto *www.tervarit.fi*. Viitattu 9.10.2019.
20. ↑  2012-2013 futsal valtakunnallinen *www.palloliitto.fi*.  Arkistoitu 19.11.2019. Viitattu 9.10.2019.
21. ↑  Tervarit - Uutisarkisto *www.tervarit.fi*. Viitattu 9.10.2019.
22. ↑  Tervarit - Uutisarkisto *www.tervarit.fi*. Viitattu 9.10.2019.
23. ↑  Tervarit - Uutisarkisto *www.tervarit.fi*. Viitattu 9.10.2019.
24. ↑  2011-2012 futsal valtakunnallinen *www.palloliitto.fi*.  Arkistoitu 18.1.2020. Viitattu 9.10.2019.
25. ↑  Tervarit - Uutisarkisto *www.tervarit.fi*. Viitattu 9.10.2019.
26. ↑  Tervarit - Uutisarkisto *www.tervarit.fi*. Viitattu 9.10.2019.
27. ↑  Tervarit - Uutisarkisto *www.tervarit.fi*. Viitattu 9.10.2019.
28. ↑  Futsalkauden 2019-20 kaikki jäljellä olevat ottelut peruutettu *www.palloliitto.fi*.  Arkistoitu 27.9.2020. Viitattu 17.9.2020.

Aiheesta muualla
----------------

* Tervareiden virallinen sivusto
* Tervareiden joukkue ja tilastot Palloliiton sivuilla (Arkistoitu – Internet Archive)

Futsal-Ykkönen Kausi 2019–2020
PJK |
Tervarit |
AS Moon |
PTU |
Zenith |
FC Rauma |
TPK|
  

EBK |
KP-V |
Alastaron Urheilijat |
FC Kiisto |
FC OPA |

Oulun urheilu

|  |  |
| --- | --- |
| Liikuntapaikat | 
* Castrenin kenttä
* Heinäpään jalkapallohalli
* Heinäpään urheilukeskus
* Iinatin moottoriurheilukeskus
* Kisakangas
* Linnanmaan jäähalli
* Linnanmaan liikuntahalli
* Lintulan urheilukeskus
* Ouluhalli
* Oulun jäähalli
* Oulun uimahalli
* Oulun urheilutalo
* Äimäraution ravirata
* Raatin liikuntakeskus
* Raatin stadion
* Raksilan pesäpallostadion
* Sankivaaran golfkenttä
* Virpiniemi

 |
| Urheiluseurat | 
* AC Oulu
* Laser HT
* Merikoski SBT
* Northern Lights
* Oulun Kärpät
* Oulun Lippo
* Oulun Luistinseura
* Oulun Merenkävijät
* Oulun NMKY
* Oulun Työväen Palloilijat
* Oulun Palloseura
* Oulun Purjehdusseura
* Oulun Pyrintö
* Oulun Tarmo
* Oulun Työväen Pursiseura
* Oulun Uinti
* RB-Oulu
* SK Pohjantähti
* Tervarit
* Ylikiimingin Nuijamiehet

 |
| Urheilutapahtumat | 
* Oulu Ocean Race
* Oulun Tervahiihto

 |